Hans Zimmer (Komponist)

Hans Florian Zimmer (* 12. September 1957 in Frankfort an’n Main) is en düütschen Komponist, de sik sünners dör sien Filmmusiken in groten Naam maakt hett.

 Levensloop 
Zimmer hett as Kind in’t Öllernhuus dat Klaveerspelen lehrt, wobi he aver blots för en korte Tiet en Schoolmeester dorto harr, wieldat he sik in Henblick op de Grundregeln för Klaveerspelers nich mit de Disziplin anfrünnen kunn, de de Schoolmeester infordert hett. In dat engelsche Internat Hurtwood Housetheatrestudentsuccesses hett he sien Abitur maakt. Blangenbi hett he in Musikgruppen as Krisma un Ultravox an’n Synthesizer seten, man en akademische musikaalsche Utbilln hett he nich dörlopen.

 Johren in England 
Enn vun de 1970er Johren hett Zimmer Musikjingles för Warf komponeert un hett bi den Videoclip Video Killed the Radio Star vun The Buggles an’n Modular-Synthesizer mitarbeit. Warf- un Radio-Jingles hett he in London in dat Studio Air Edel komponeert. Dor hett he den bekannten engelschen Filmmusik-Komponisten Stanley Myers drapen un is 1980 sien Assistent worrn. Vun em hett Hans Zimmer veel över dat Komponeeren för Orchester lehrt. Und dör jemehr Tosamenarbeit hett immer ok eerste lüttere Opdrääg för egen Filmmusiken kregen. In de 1980er Johren hett he gau Acht op sik togen dör de Musiken to Filmen as Driving Miss Daisy.

 Spood in Hollywood 
De Ehfru vun den Speelbaas Barry Levinson hett de Filmmusik to den Film A World Apart köfft. Dorophen hett se ehrn Mann anraat, mit Zimmer tosamentoarbeiten bi sien kamen Film Rain Man. För de Musik to den Film hett Zimmer 1989 sien eerste Oscarnomineeren kregen.

Anfang vun de 1990er Johren weer Zimmer vör allen vun wegen sien ne’e Kombinatschoon vun Orchester- un Synthesizermusik bekannt. Mit Ridley Scott sien Black Rain un Ron Howard sien Backdraft hett he en ganz ne’en, egenen Stil entwickelt, Actionfilmen to vertonen. Sünners Backdraft gellt as en Mielensteen in de Filmmusikhistorie: Zimmer harr sik överleggt, den Film mit en so nöömten „Wall-to-Wall Score“ to vertonen, dat bedüüt, den gröttsten Deel vun’n Film mit Musik to ünnerleggen. Dormit hett he den Prototyyp för vele latere Actionfilmmusiken in Hollywood sett.

De Stilitik, de groff op en mächtig Hööftthema, rhythmische Actionmotiven un langsome Afsnitten för de beiden Hööftfiguren baseert, is later in tallriek annere Filmen wedder opgrepen worrn.Jonathan Z. Kaplan: „101 Great Film Scores on CD: Backdraft (1991)“. In: Film Score Monthly (Vol. 5, Nr. 9/10; November/Dezember 2000).

Mit A World Apart un The Power of One harr Zimmer al Musik schreven, de afrikaanschen Influss harr. Dat weer ok en Grund, worüm Zimmer anstellt weer, de Musik to den Walt-Disney-Tekentrickfilm The Lion King to komponeeren. Dör de Tosamenarbeit mit Lebo M is dor en veel achte Musik bi rutkamen, de afrikaansche Kläng mit traditschonell Orchestermusik kombineert. De Filmmusik to den Film gellt as een vun de meistverköfften bit hüüt. 1995 hett Zimmer dorför den Oscar för de Beste Filmmusik kregen.

Tohopen mit sien Partner Jay Rifkin hett Zimmer Mitt vun de 1980er Johren dat Filmmusikstudio Media Ventures grünnt. He hett 2003 na en Rechtsstriet mit Rifkin das Geschäft mit sien Ünenrnehmen Remote Control Productions övernahmen. Dat is en Oort Talentsmeed, woneem ok enige annere Filmmusik-Komponisten arbeiten doot, as to’n Bispeel Steve Jablonsky, James Dooley, Heitor Pereira oder Geoff Zanelli. To de bekanntesten ehmoligen Komponisten bi Remote Control Productions tellt Klaus Badelt, John Powell, Nick Glennie-Smith, Mark Mancina und Harry Gregson-Williams.

Vundaag leevt un arbeit Zimmer in Los Angeles un höört to de Filmkopmonisten mit den gröttsten Spood un Influss vun de Hollywood-Historie. Na’n Afluss vun de Arbeit to den Film The Dark Knight plaant Zimmer en poor Konzerten to geven.http://www.soundtrack.net/features/article/?id=206

 Tokamen Projekten 
Wat bi Zimmer tokamen ansteiht is eerstmol The Dark Knight, womit de Film Batman Begins wietergeiht. Bito staht de Animatschoonsfilm Kung Fu Panda un Frost/Nixon, de Verfilmen vun’t Theaterstück mit den glieken Naam an.http://gsamusic.com/Composers/ZIMMER.pdfhttp://web.archive.org/20080421040734/upcomingfilmscores.blogspot.com/2008/03/hans-zimmer-john-powell-kung-fu-panda.html 

 Stil 
En Kennteken för Hans Zimmer is de Bruuk vun ethnischen Musikinstrumenten as to’n Bispeel dat Duduk in Gladiator speelt vun den armenschen Dudukspeler Dschiwan Gasparjan, Flöten in Beyond Rangoon oder Taikos in The Last Samurai. Dorto höört ok Kompositschonen mit afrikaanschen Influss as in A World Apart, The Power of One, The Lion King oder Black Hawk Down, aver ok Musik to Kummedien as As Good as it Gets oder Tricks. He arbeit regelmatig mit de Speelbasen Ridley Scott, James L. Brooks, Gore Verbinski un Penny Marshall tosamen. As een vun sien besten Warken tellt de Musik to den Film The Thin Red Line. Zimmer sülvst betekent Ennio Morricone as sien gröttst Vörbild.

Zimmer arbeit faken mit de glieken Musikers tosamen. In vele Musiken warrt to’n Bispeel een Gitarr vun Heitor Pereira speelt oder een Cello vun Martin Tillmann.

Zimmer komponeert faken al lang vör’t Anfangen vun Film Suiten, de all wichtigen Bestanddelen vun de latere Filmmusik bargt.http://hans-zimmer.com/fr/media/gent/book3.jpg Gegen Enn vun de Produkschon deent disse Suiten as Grundlaag för de Musik, de direkt to dat Bild schreven warrt. Man ok de Suiten sülvst warrt tomeist as Deel vun de Filmmusik bruukt, as to’n Bispeel de Titel 9 bit 13 vun de Musik to The Da Vinci Code, de de vun Zimmer schreven Suite dorstellt.SoundtrackNet : Interview – Hans Zimmer – Part 1 In en Interview verklort Zimmer sülvst sien Vörgahnswies: Mit de modern Reeknertechnik kann en Film ok in letzte Minuut noch bannig ännert warrn, dat he keen groten Sinn mehr dorachter sütt, to töven bitdat de Produkschoon un de Snitt vun Film fardig sünd nu denn eerst mit dat Komponeeren antofangen. Beter is dat ut sien Sicht, as de Makers op disse Wies en Grundlaag to’n Arbeiten hebbt un de Musik villicht sogor mehr Influss op den Stil vun’n Film hett.

Faken helpt sünners to’n Enn vun en Filmprodukschoon hen annere Komponisten Zimmer bi sien Musik, dordör dat se för em Delen op de Grundlaag vun sien Suiten un musikaalsch Ideen för’t Orchester ümsetten doot, arrangeert oder ok komponeert. Disse Tosamenarbeit is bi enige Filmmusik-Anhangers ümstreden, in Hollywood aver nich roor.
Soothing The Savage Were-Rabbits

Rupert Gregson-Williams hett dorto in en Interview vertellt, dat faken de Ansicht herrscht, dat Zimmer för de Musik ehrt warrt, ofschoonst banig veel Lüüd an de Musik arbeit hebbt. He sülvst harr an verscheden Szenen to The Prince of Egypt arbeit, un all de Themen weern vun Zimmer schreven worrn. He harr de Opgaav hat, dat Thema to nehmen un inhaltlich in de Szeen intoarbeiten, man de drieven Kraft weer jümmer Zimmer wesen.http://www.moviemusicuk.us/rgwint.htm 

Hans Zimmer komponeert aver nich blots, he övernimmt bi Filmen ok dat Utföhren as verantwoortlich Musikproduzent.

 Filmografie (Utwahl) 
 Johr Originaltitel dt. Titel tosamen mit 1988 Rain Man Rain Man — 1988 A World Apart Zwei Welten — 1988 Taffin Ein Mann wie Taffin Stanley Myers 1989 Black Rain Black Rain — 1989 Driving Miss Daisy Miss Daisy und ihr Chauffeur — 1990 Green Card Green Card – Schein-Ehe mit Hindernissen — 1990 Tage des Donners Days of Thunder — 1990 Bird on a Wire Ein Vogel auf dem Drahtseil — 1991 Thelma & Louise Thelma & Louise — 1991 Regarding Henry In Sachen Henry — 1991 Backdraft Backdraft – Männer, die durchs Feuer gehen — 1992 A League of Their Own Eine Klasse für sich — 1992 The Power of One Im Glanz der Sonne — 1993 The House of Spirits Das Geisterhaus — 1993 Point of No Return Codename: Nina — 1993 Cool Runnings Cool Runnings – Dabei sein ist alles Nick Glennie-Smith 1994 The Lion King Der König der Löwen — 1995 Beyond Rangoon Rangoon – Im Herzen des Sturms — 1995 Crimson Tide Crimson Tide – In tiefster Gefahr — 1996 The Rock The Rock – Fels der Entscheidung Nick Glennie-SmithHarry Gregson-Williams 1996 Broken Arrow Operation – Broken Arrow — 1997 As Good as it Gets Besser geht’s nicht — 1998 The Thin Red Line Der schmale Grat — 1998 The Prince of Egypt Der Prinz von Ägypten — 1999 The Chill Factor Der Chill-Faktor John Powell 2000 Mission: Impossible II Mission: Impossible II — 2000 Gladiator Gladiator Lisa Gerrard 2001 Black Hawk Down Black Hawk Down — 2001 Pearl Harbor Pearl Harbor — 2001 Hannibal Hannibal — 2002 Spirit: Stallion of the Cimarron Spirit – Der wilde Mustang — 2003 The Last Samurai Last Samurai — 2003 Matchstick Men Tricks — 2003 Tears of the Sun Tränen der Sonne — 2003 Pirates of the Caribbean: The Curse of the Black Pearl Fluch der Karibik Klaus Badelt 2004 Spanglish Spanglish — 2004 Shark Tale Große Haie – Kleine Fische — 2005 Der kleine Eisbär 2 – Die geheimnisvolle Insel Der kleine Eisbär 2 – Die geheimnisvolle Insel Nick Glennie-Smith 2005 Batman Begins Batman Begins James Newton Howard 2006 The Da Vinci Code The Da Vinci Code – Sakrileg — 2006 Pirates of the Caribbean: Dead Man’s Chest Pirates of the Caribbean – Fluch der Karibik 2 — 2007 The Simpsons Movie Die Simpsons – Der Film — 2007 Pirates of the Caribbean: At World’s End Pirates of the Caribbean – Am Ende der Welt — 2008 The Dark Knight The Dark Knight — 2008 Frost/Nixon Frost/Nixon — 2009 Angels & Demons Illuminati — 2009 Sherlock Holmes Sherlok Holmes — 2010 Inception Inception — 2011 Pirates of the Caribbean: On Stranger Tides Pirates of the Caribbean – Fremde Gezeiten — 2011 Sherlock Holmes: A Game of Shadows Sherlock Holmes – Spiel im Schatten —

 Utteken un Priesen 
De Filmmusikwarken vun Hans Zimmer harrn veel Spood, wat sik ok in de velen Filmpriesen un Utteken wiesen deit, de Zimmer wunnen hett. Bit vundaag (April 2012) is Hans Zimmer mit mehr as föfftig Priesen ehrt worrn. Dorto kamt wietere üm un bi söventig Nomineeren, dorünner ok mehrmols för den Oscar.Uttekent worrn is he mit (Utwahl):
 1989: den BMI Film Music Award för Rain Man.
 1992: den BMI Film Music Award för Backdraft.
 1993: den Echo in de Kategorie Best internatschonal Filmmusik för The House of Spirits.
 1995: den Oscar in de Kategorie Beste Filmmusik för The Lion King.
 1995: den Golden Globe in de Kategorie Beste Filmmusik för The Lion King.
 1996: den Grammy in de Kategorie Best Kompositschoon för Film oder Feernsehn för Crimson Tide
 1996: den Richard Kirk Career Achievement Award vun de BMI Film & TV Awards
 1999: den Golden Satellite Award in de Kategorie Best Original Filmmusik för The Thin Red Line.
 2000: den Joseph-Plateau-Filmprijs (Ehrenpries).
 2001: den Golden Satellite Award in de Kategorie Best Original Filmmusik (tosamen mit Lisa Gerrard) för Gladiator.
 2001: den Golden Globe in de Kategorie Beste Filmmusik (tosamen mit Lisa Gerrard) för Gladiator
 2001: den Hollywood Film Award in de Kategorie Rutragen Leistung in de Filmmusik.
 2003: den Ehrenpries för’t Levenswark vun’t National Board of Review för utermatig Leistung in Filmmusik. 
 2004: den Golden Satellite Award in de Kategorie Best Original Filmmusik för The Last Samurai.
 2006: den Düütschen Filmkritikerpries in de Kategorie Beste Filmmusik (tosamen mit Nick Glennie-Smith) för Der Kleine Eisbär 2 – Die geheimnisvolle Insel.
 2009: den Grammy in de Kategorie Best Kompositschoon för Film oder Feernsehn för The Dark Knight

 Borns 

 Weblenken 

 Offizielle Websteed (eng.)
 Diskografie vun Hans Zimmer bi Soundtrack Collector (eng.)
 Hans Zimmer - Komponist in Hollywood (ZDF)
 Hans Zimmer un sien Karibik-Piraten (ZDF)

Kategorie:Mann
Kategorie:Börger von Düütschland
Kategorie:Komponist
Kategorie:Filmmusik
Kategorie:Dräger vun’t Bundsverdeenstkrüüz
Kategorie:Boren 1957